Verslag oor Garsie tennis spanne in die Tuksreeks (25 – 27 April 2017)

**Agtergrond:**

Ek het Good News Tennis Bediening (GNTM) verteenwordig as ‘n toeskouer om die spelers te ondersteun wat my toernooie speel. Omdat die GNTM toernooi kinders meestal in die O/15 span was, was ek min by die seniors.

1. **Reserwes**

Van die senior en O/15 reserwe spelers het min gespeel, maar wat besonder was, was hul mooi gesindheid daaroor en die entoesiasties ondersteuning van hul spanmaats op en van die baan.

1. **Tennis etiquette**

In drie dae het ek net een duidelik swak lyn roep gesien deur ‘n Garsie speler.

1. **Ondersteuning**

Toe die spanning hoog geloop het, het die toeskouers (ouers) na elke pot vir mekaar text boodskappe gestuur om die nuutste tellings te versprei. Die kapteins het die nie-spelende spelers gestuur na bane wat nie toeskouers gehad het nie,.

1. **Ouers**

Een van die ouers, het al die spelers ‘n mooi toegedraaide geskenk gegee met ‘n positiewe boodskap op die kaartjie net voor die toernooi. ‘n Familie wie se seun nie eens speelkans gekry het nie het vir twee middae die span kom ondersteun. Baie ouers het vir kort tydperke afgeneem van die werk om Garsies te ondersteun. Een ouer het ‘n pizza piekniek finansier om die finale oorwinning te vuur.

1. **Beseerde spelers**

Daar was baie beseerde spelers wat nie gekla het nie, behalwe toe hul vir behandeling gevra het. Een kaptein (dogter) het dringend fisio toe gegaan tussen wedstryde om reg te wees vir wanneer die span haar weer nodig gehad het. Albei kapteins se beserings voorbeelde het bygedra dat ander spelers deur hul pyn gespeel het.

1. **Garsie Spelers**

Die Garsie spelers het mekaar berispe as iemand gewaag het om kritiek te lewer teenoor mede-spelers. Spelers het baklei tot op die einde van die wedstryd al was die opposisie sterker en die telling teen hulle. Daar was kritieke wedstryde gewen deur Garsie spelers wat ‘n agterstand moes inhaal voordat hul naalskraap gewen het.

1. **Garsie fasiliteite by die bane**

Die vier Garsie gazebo’s en stoele het baie bygedra tot die samehorigeid en goeie spangees( toe daar nie spelers op die baan was nie). Al die spelers het lekker saam ge-eet in die koelte.

1. **Kos reelings**

‘n Ouer paar het toegesien dat elke speler etenstyd smaaklikke warm kos gehad het. Ouers het volop piesangs,ys,koeldranke en energie eetgoed vir die spelers voorsien.

1. **Ouerkomitee**

Tenspyte van druk werksverpligtinge was die ouerkomitee voorsitter, by kritiese tye, by die baan en sy leierskap was duidelik sigbaar. Sy vrou het ingestaan vir hom toe hy nie daar kon wees nie.

1. **Onderwysers**

Ulinda Human beplan alreeds om weer die Tuksreeks te wen met haar veldtog om baie Graad 6 en 7 leerlinge te nooi na die Garsie Opedag Tennis Stalletjie op 17 Mei 2017.

1. **Afrigters**

Edwin Darlington se goeie reelings het hom gehelp om koelkop te bly onder druk. Hy was die middelpunt van alby Garsie spanne. Hy het moontlik die meeste opge-offer toe hy al sy lesse moes kanseleer en die gevolg is hy moet die langnaweek hul inhaal.

1. **Tennis Direkteur**

Ek ken Dawie Eybers al lank en ek dink hy is die gewildste speler en moontlik afrigter in die land want almal wil vir Dawie se span(ne) speel. Soos wat hy ouer geword het, het hy al hoe meer respek begin afgedwing. Wanneer die spelers hom sien voel hul sy teenwoordigheid.

1. **Hoof van Sport**

Retief Smith is ‘n agter die skerms kampvegter van Garsie Tennis. Hy wil Garsies n sterk tennis skool maak. Sy bemoediging was baie welkom toe die Garsie span so ver agter die, toernooi gunstelling, Menlopark was. Die ander skole het voorspel Garsies gaan ‘n pakslae kry. .

1. **Tuksreeks Toernooi Direkteur**

Sybrand Vivier moes bontstaan om al die navrae te be-antwoord en goeie reelings te tref.

1. **Gevolgtrekking**

Die O/15 span was die eerste Garsie span in enige Tuksreeks om enige Menlopark span te klop (semi-finaal) asook enige Nelspruit span (finaal) . Daar was 16 spanne en die seniors se sesde plek is ook ‘n prestasie. Ulinda Human (spanbestuurder) en Edwin Darlington (afrigter) het hierdie jaar twee spanne (senior dogters en O/15 gemeng) na twee verskillende toernooie (Groot vyf – Nelpruit en Tuksreeks) se finale geneem vir Garsies se heel eerste keer. Op die twee toernooie het hul ‘n stap verder gegaan en die beker huistoe gebring. Binne vier maande het die nuwe Tennis Direkteur, Dawie Eybers en sy span die vertroue van die skoolbestuur be-antwoord met rekord uitslae.

Geskryf deur Pierre Lubbe (‘n Vriend van Garsie Tennis)

26 April 2017